Strategi for

Dansk Center for Museumsforskning

2020-2022

# Hvorfor findes Centret?

Dansk Center for Museumsforskning formidler, udvikler og styrker forskningsbaserede indsigter i museologi i samarbejde med museerne og deres interessenter.

# Hvad vil vi?

Dansk Center for Museumsforskning udvikler museumsforskningen i Danmark med afsæt i universiteternes videnskabelige indsigter.

Dansk Center for Museumsforskning bliver i perioden 2020-2022 en højtprofileret og nyskabende aktør nationalt og internationalt, som kvalificerer forskning og viden om museer gennem forskningsinitiativer og forskningskommunikation.

# Overordnet strategi

Som et nationalt center uden mure fremmer Dansk Center for Museumsforskning forskning og forskningskommunikation på baggrund af universiteternes faglige indsigter.

# Forskning

Centeret initierer egne forskningsaktiviteter i samarbejde mellem centerets medlemmer, med museerne såvel som med nordiske og videre internationale partnere

Centeret koordinerer samarbejde på tværs af centerets medlemmer og mellem disse og institutioner, der kan medvirke til at opfylde centerets mission og vision.

Centret faciliterer forskerdreven strategiudvikling inden for sit videnskabelige genstandsfelt.

# Forskningskommunikation

Centeret fremmer samarbejdet med museumsinstitutioner i form af aktiviteter som workshops, seminarer og konferencer, der præsenterer og diskuterer nye faglige indsigter.

Centeret koordinerer og formidler faglige indsigter og synspunkter i forhold til politiske beslutningstagere, offentlige myndigheder og organisationer og den bredere offentlighed via udadrettet kommunikation og synlighed på sociale medier med henblik på at kvalificere vidensgrundlaget om museer.